קבוצת טאטא

קבוצת טאטא (באנגלית: Tata Group) הוא תאגיד רב-לאומי שמטהו נמצא במומבאי בהודו. הקבוצה היא התאגיד הגדול ביותר בהודו על פי נכסיה ומחזורה. קבוצת טאטא הוקמה במאה ה־19 על ידי ג'משטג'י טאטא כחברה למסחר בטקסטיל, ומאז נכנסה לעוד ועוד עסקים, ממלונאות וחקלאות עד תעשייה וייעוץ. היא הקימה את מפעל הפלדה הראשון בהודו, את תחנת הכוח הראשונה וחברת התעופה הראשונה. התאגיד פעיל, בין היתר, בתחומי תעשיות הפלדה, הרכב, טכנולוגיית מידע (בעיקר באמצעות חברת TCS), תקשורת, אנרגיה, תה ומלונאות. קבוצת טאטא פעילה ביותר מ-85 מדינות בעולם הפרושות על שש יבשות, והיא מייצאת את מוצריה ושירותיה ל-80 מדינות נוספות. קבוצת טאטא מורכבת מ-98 חברות בשבעה מגזרי עסקים, מתוכן 27 הן חברות ציבוריות. 65.8% מן הבעלות בקבוצת טאטא מוחזקת בידי קרנות לתועלת הציבור. נוכחותה של טאטא בהודו בולטת מאוד. רוב המשאיות והאוטובוסים וחלק ניכר מהרכבים המסחריים הם מתוצרת טאטא, ספק האינטרנט הגדול וספק הסלולר הגדול הן חברות בת של טאטא הכוללות בשמן את המילה טאטא. אחד מהיצרנים הגדולים ביותר של מים מטוהרים (הימלאיה) הוא חברת בת של טאטא. Tata Sky הוא ספק טלוויזיה רב ערוצית בלוויין וכן הלאה. התאגיד נקרא על שם מייסדו, ג'ימשטג'י טאטא, בן עדת הפארסים. בני משפחתו מזה חמישה דורות עומדים בראש החברה. יושב ראש התאגיד הנוכחי הוא ראטן טאטא (אנ'), אשר החליף בתפקידו בשנת 1991 את ג'.ר.ד. טאטא (אנ') מתחילת המאה ה-21 רכשה טאטא כמה חברות תעשייה ידועות בעולם, ביניהן: Tata Tea רכשה את חברת תה טטלי (Tetley Tea) בפברואר 2000, תמורת 407 מיליון דולר, ואת Good Earth בארצות הברית וכן חברות בסין, ברוסיה ובדרום אפריקה. חברת המלונות טאג' של הקונצרן רכשה שני בתי מלון יוקרתיים בלונדון ומלונות נוספים בעולם. טאטא סטיל רכשה את חברת הפלדה הבריטית קבוצת קורוס. טאטא מוטורס רכשה את חברת הרכב המסחרי דייהו (Daewoo Commercial Vehicle Company) במרץ 2004, תמורת 102 מיליון דולר. ואת חברות הרכב יגואר ולנד רובר במרץ 2008, תמורת 2.3 מיליארד דולר. באוקטובר 2021 רכשה קבוצת טאטא את חברת התעופה אייר אינדיה תמורת 2.4 מיליארד דולר. חברת הבת לפיתוח ותחזוקת מערכות מידע - TCS, פעילה בישראל משנת 2005. ב-2008 חתמה על מזכר הבנות לשותפות עם התעשייה האווירית לישראל בייצור מקומי של מערכות מכ"ם בהודו. ב-2013, רמות, חברת מסחור הידע של אוניברסיטת תל אביב, הקימה קרן השקעות בפרויקטים מדעים בסך 20 מיליון דולר, יחד עם "קבוצת טאטא". מדיה וקבצים בנושא קבוצת טאטא בוויקישיתוף אתר האינטרנט הרשמי של קבוצת טאטא (באנגלית) קבוצת טאטא, ברשת החברתית פייסבוק קבוצת טאטא, ברשת החברתית אקס (טוויטר) קבוצת טאטא, ברשת החברתית אינסטגרם תומאס דונלן, ‏הפיל של הודו, באתר גלובס, 20 ביוני 2005 סוכנויות הידיעות, טאטא ההודית הפסיקה ייצור המכונית הזולה בעולם, באתר הארץ, 2 בספטמבר 2008 דובי בן גדליהו, ‏האוטו-טק הישראלי במוקד: המיליארדר ההודי בדרך לישראל, באתר גלובס, 27 בספטמבר 2017 עמירם ברקת, ‏הקשר ההודי: נתניהו, מילצ'ן ומפעל המכוניות בבקעת הירדן, באתר גלובס, 14 בפברואר 2018 חן מענית, עמירם ברקת, ‏איך ייתכן שמכרז של האוצר מתאים רק לקבוצת טאטא?, באתר גלובס, 5 באוגוסט 2018 אקונומיסט, זריחתה של הודו: קונצרן טאטא משקיע עשרות מיליארדים בשוק המקומי, באתר TheMarker‏, 6 באוקטובר 2022 קבוצת טאטא, באתר אנציקלופדיה בריטניקה (באנגלית) הדר תדמור, יצרנית הפלדה טאטא סטיל תרכוש את יריבתה הבריטית קורוס בעבור 8 מיליארד דולר, באתר TheMarker‏, 20 באוקטובר 2006 אקונומיסט, ההודית שטרפה את יגואר, באתר הארץ, 3 באפריל 2008 חדשות חוץ, עסקת ענק בהודו: טאטא רוכשת מהממשלה את אייר אינדיה, באתר כלכליסט, 9 באוקטובר 2021 יעל גרוס אנגלנדר, ‏תע"א חתמה על מזכר הבנות עם תאגיד הענק ההודי טאטא להקמת חברה משותפת, באתר גלובס, 17 בפברואר 2008 אורה קורן,מאת, התעשייה האווירית מכרה להודו מכ"מ בעסקה חשאית, באתר הארץ, 25 בנובמבר 2010 אור הירשאוגה, אונ' ת"א מקימה קרן להשקעה בטכנולוגיות מסחריות עם TATA, באתר TheMarker‏, 29 באפריל 2013